Thatcher Demko

Thatcher Demko (*8. december, 1995, San Diego, Kalifornia, Spojené štáty) je americký profesionálny hokejový brankár aktuálne pôsobiaci v tíme Vancouver Canucks v National Hockey League. V roku 2024 bol nominovaný na Vezina Trophy pre najlepšieho brankára NHL.

 Kariéra 
Thatcher Demko je odchovancom juniorského hokeja v jeho rodnom San Diegu. Od roku 2011 pôsobil v národnom mládežníckom tíme USA v najvyššej americkej juniorskej lige USHL. Svoju krajinu na mládežníckej úrovni reprezentoval na Majstrovstvách sveta do 18 rokov (2013), kde získal striebornú medailu a na Majstrovstvách sveta do 20 rokov (2014, 2015).

V roku 2014 bol draftovaný do NHL tímom Vancouver Canucks v 2. kole (celkovo ako 36.).
vľavo|náhľad|Demko v drese Bostonskej univerzity
Po skončení juniorskej kariéry neprešiel do seniorského hokeja, ale pokračoval v najvyššej severoamerickej univerzitnej lige NCAA, kde pôsobil ako brankár Bostonskej univerzity. Tu v roku 2016 získal ocenenie pre najlepšieho hokejistu sezóny východnej konferencie a brankára s výbornými študijnými výsledkam (Mike Richter Award). S Bostonskou univerzitou sa stali zároveň víťazmi základnej časti.

V seniorskom hokeji pôsobí od sezóny 2016/2017, ktorú strávil v tíme Utica Comets v American Hockey League. V tíme pôsobil počas trvania svojej nováčikovskej zmluvy s Vancouverom Canucks, čiže do roku 2019. V tomto období sa zúčatnil dvoch Majstrovsttiev sveta (2016, 2019). V AHL sa raz zúčastnil All-Star Game (2018).

Debut v NHL zažil 31. marca 2018 v drese Canucks proti Columbusu Blue Jackets, ktorý vyhrali 5:4. Demko urobil 22 zákrokov z 26 striel.  V organizácii Vancouveru bol dlhodobo považovaný za budúcnosť v bránkovisku a od sezóny 2019/2020 už pravidelne nastupoval v prvom tíme - najskôr ako náhradník Jacoba Markströma. S klubom podpísal dvojročný kontrakt v ročnej hodnote 2,1 milióna amerických dolárov. Kľúčovým momentom jeho kariéry bolo Play-Off 2020, v ktorom odchytal iba štyri zápasy, v ktorých udržal dve čisté kontá, udržal si 0,64 priemer inkasovaného gólu na zápas a 98,5% úspešnosť zákrokov.

Po výmene Markstroma do Calgary Flames v lete 2020, sa Demko stal prvým brankárom tímu, a to aj napriek tomu, že pre túto úlohu bol do tímu pre sezónu 2020/2021 privedený veterán Braden Holtby. Túto pozíciu si v tíme udržal, hoc sa do Play-Off prebojovali už len v roku 2024, kde znova vypadli v 1. kole. Demko si v tomto období dvakrát zahral All-Star Game (2022, 2024) a raz bol nominovaný na Vezina Trophy (2024).V roku 2025 podpísal s tímom trojročný kontrakt v hodnote 8,5 milióna dolárov ročne, ktorý vyprší po sezóne 2028/2029.

Demkove hviezdne pôsobenie vo Vancouveri je sprevádzané početnými zraneniami, kvôli ktorým vymeškal väčšnu sezóny 2022/2023 a 2024/2025. V prvom prípade ho v bránkovisku nahradili Spencer Martin a Collin Delia a v druhom Kevin Lankinen. Demko má dlhodobé problémy s kolenom a dolnou časťou tela.

 História zmlúv v NHL 
+TímRok začiatkuRok koncaCAP HIT*Typ zmluvy**Vancouver Canucks20162019925 000 $dvojcestná, nováčikovskáVancouver Canucks201920211 050 000 $jednocestnáVancouver Canucks202120265 000 000 $jednocestnáVancouver Canucks202620298 500 000 $jednocestná
*ročná výška platu zarátaná do platového stropu na úrovni NHL

**jednocestná = bez možnosti preradiť do nižšej ligy, dvojcestná = s možnosťou preradiť do nižšej ligy

 Referencie 

Kategória:Narodenia v 1995
Kategória:Narodenia 8. decembra
Kategória:Hokejisti draftovaní klubom Vancouver Canucks
Kategória:Brankári Vancouver Cancuks
Kategória:Hokejoví brankári USA
Kategória:Hokejisti USA
Kategória:Účastníci MS v hokeji 2019
Kategória:Účastníci MS v hokeji 2016